projecte-aina/catalan_government_crawling huggingface dataset:
Forma't en el tractament, la difusió, la promoció i la gestió del patrimoni
Facultat de Biblioteconomia i Documentació.
El màster en Biblioteques i Col·leccions Patrimonials està enfocat a la gestió, el tractament, la difusió i la promoció del patrimoni, amb la finalitat de formar professionals que dominin els processos i les tècniques de creació, anàlisi, gestió i avaluació de la informació, amb un treball final de màster orientat al patrimoni.
El paper que tenen els centres patrimonials en la difusió del coneixement ha convertit el patrimoni en una peça essencial de les polítiques culturals europees.
El patrimoni bibliogràfic i documental té un paper clau en aquest terreny, i l'accés i la consulta de béns patrimonials és una demanda creixent.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.920 euros.
Llicenciat i doctor en Història per la Universitat de Sevilla amb una tesi que el 2003 va rebre el premi La Nostra Amèrica.
Professor a la Facultat de Biblioteconomia i Documentació de la Universitat de Barcelona, i cap de la Secretaria del Departament de Biblioteconomia i Documentació.
Obligatòries: 22,5 crèdits ECTS
Pràctiques externes: 10 crèdits ECTS
Treball Final de Màster: 12,5 crèdits ECTS
El segon any els estudiants es poden matricular de les assignatures sense docència que no s'hagin superat el primer any.
També es poden matricular de Pràctiques, del Treball Final de Màster i d'alguns crèdits optatius per primera vegada el segon any.
El màster s'adreça a titulats interessats en la formació professional i la capacitació en gestió i tractament dels béns patrimonials bibliogràfics i documentals (biblioteques, arxius, museus, fundacions que preserven béns patrimonials, centres de cartografia o fotografia, empreses del sector documental, etc.).
Està obert a graduats de diferents titulacions, fet que permet que professionals i graduats de disciplines diferents puguin interessar-se en aquests estudis.
Es valora l'experiència demostrada en comunicació, especialment en campanyes de difusió patrimonial, col·laboració amb exposicions de béns culturals i col·laboració activa en xarxes de promoció cultural.
Obtén una formació actualitzada, avançada i multidisciplinària en l'àmbit de la biodiversitat
L'estudi de la biodiversitat és una àrea emergent de la biologia que en els darrers temps ha transcendit cap al domini públic i polític.
Conèixer la diversitat dels éssers vius, el seu origen i evolució, i assegurar-ne la conservació, té un interès no solament acadèmic, sinó que resulta imprescindible per a un desenvolupament sostenible de la nostra societat i una gestió correcta del territori i del medi natural.
Aquest màster ofereix dues especialitats: Biologia Evolutiva, per treballar en recerca fonamental en l'àmbit de la biodiversitat, que proporciona coneixement i eines per reconstruir relacions evolutives i històries poblacionals des del nivell de gen al d'espècie fins al de comunitat, i utilitzar aquesta informació per fer inferències sobre l'origen i el manteniment de la biodiversitat, els processos evolutius, adaptatius i de diversificació, i la relació dels organismes amb el medi.
D'altra banda, l'especialitat de Biologia de la Conservació i Gestió de la Biodiversitat proporciona coneixement i eines sobre els mecanismes que regulen la biodiversitat, la seva trajectòria i evolució; per avaluar l'impacte humà, i gestionar i avaluar la biodiversitat, entre d'altres.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.920 euros.
Professor catedràtic del Departament de Zoologia i Antropologia Biològica de la Facultat de Biologia de la Universitat de Barcelona.
Doctorat en Zoologia per la Universitat de Barcelona (1998).
Àmplia experiència postdoctoral als Estats Units (Universitat de Hawaii, 1998-1999; Universitat de Califòrnia a Berkeley, 1999-2001), i al Regne Unit (Museu d'Història Natural de Londres, 2002).
Mòdul de Conservació i Gestió de la Biodiversitat (12 ECTS)
Optatives (cal escollir 15 ECTS entre les assignatures següents)
Treball Final de Màster (18 ECTS)
El màster s'adreça a graduats i llicenciats en l'àmbit de les ciències de la vida i disciplines afins, interessats a obtenir una formació actualitzada, avançada i multidisciplinària en l'àmbit de la biodiversitat, tant en el vessant de la biologia evolutiva com en el de la conservació i la gestió de la biodiversitat.
El màster és adient tant per a estudiants que vulguin desenvolupar una tesi doctoral, com per a professionals de l'Administració pública, ONG, consultors ambientals, etc., que puguin desenvolupar tasques en aquest àmbit.
Investigació biomèdica avançada per a l'anàlisi clínica i de la indústria farmacèutica.
Si vols especialitzar-te en metodologies i tècniques de recerca en el camp de la patogènia i la fisiopatologia de malalties metabòliques i endocrines, el màster oficial en Biomedicina et presenta una formació presencial impartida per la Universitat de Barcelona.
El màster et capacitarà a més a més per al desenvolupament professional d'anàlisis clíniques, biotecnologia o per la indústria farmacèutica.
El preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra és de 82 € per crèdit ECTS.
Catedràtica de Biologia Cel·lular.
Departament de Biologia Cel·lular, Immunologia i Neurociències, Facultat de Medicina, Universitat de Barcelona.
Membre Comissió Coordinació Màster Biomedicina
Es tracta d'un màster dirigit a professionals del camp de la recerca biomèdica o a professionals del sector de la salut i la biologia que vulguin ampliar el seu camp d'actuació i els seus coneixements.
La formació es realitza al llarg d'un any lectiu i de manera presencial, tindràs a la teva disposició materials didàctics de qualitat i et formaràs amb docents amb una àmplia experiència en el sector.
Anàlisi clínica, de l'aigua i dels aliments des de la perspectiva de la qualitat
El màster Erasmus Mundus EMQAL és un màster oficial europeu organitzat per un consorci de 8 universitats europees entre les quals s'hi troba la Universitat de Barcelona.
Té una duració de dos anys acadèmics que es configuren de la manera següent: el primer any s'estudia a la Universitat que coordina el màster (escollida per torn anualment) i el segon any s'investiga a qualsevol altra de les universitats participants a: Barcelona, Cadis, Portugal, Noruega, Polònia, Xina, Rússia o Brasil.
Directora del Programa de EMQAL edició 2013-15
Aquesta formació està dirigida a directors de laboratori i científics.
Els coneixements assolits en aquesta especialitat podran aplicar-se en diferents entorns en el context d'un laboratori químic i de control de qualitat d'aigües de consum.
Amplia els teus coneixements per classificar i mesurar els riscos actuarials, financers i d'inversió
Els actuaris són els experts en la gestió del risc i, per tant, són molt sol·licitats en els sectors de la banca, companyies asseguradores, empreses amb departaments de gestió de riscos propis, auditories, consultories, agències de canvi i borsa i altres corporacions que necessiten professionals amb la formació necessària per desenvolupar aquestes funcions.
El màster en Ciències Actuarials i Financeres està totalment adaptat al programa bàsic d'estudis de formació actuarial, aprovat per les associacions internacionals actuarials, i té una estructura molt similar a la dels programes universitaris europeus més prestigiosos.
Els estudis actuarials constitueixen el requisit fonamental per ser membre del Col·legi d'Actuaris de Catalunya i d'altres col·legis professionals d'Espanya.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 7.380 euros.
Doctor en Ciències Empresarials, Ciències Actuàries i MA per la Universitat de Barcelona, i màster en Enginyeria Financera i Actuarial per la Universitat Catòlica de Lovaina (Bèlgica).
Professor del Departament d'Econometria, Estadística i Economia Aplicada de la Facultat d'Economia i Empresa de la Universitat de Barcelona.
Premi al Talent en el mercat de les assegurances, atorgat per l'INESE al millor estudi de la indústria d'assegurances a Espanya, Portugal i Amèrica Llatina el 2015.
Premi Ferran Armengol i Tubau, de la Societat Catalana d'Economia (Institut d'Estudis Catalans) el 2008.
Premi extraordinari de doctorat de la Universitat de Barcelona a la millor tesi d'estudis empresarials durant el 2007.
Titulació: Màster Oficial universitari
El màster s'adreça a titulats de l'àmbit de l'empresa, les finances i les assegurances que vulguin ampliar coneixements per aplicar tècniques matemàtiques i estadístiques a la modelització actuarial i financera; per dissenyar models de risc i assegurances; per classificar i mesurar els riscos actuarials, financers i d'inversió, i prendre decisions que hi estan relacionades, i per analitzar, dissenyar i valorar productes actuarials i financers i entendre l'entorn empresarial, jurídic i comptable específic de les entitats asseguradores i financeres.
Si estàs interessat en ampliar els teus coneixements pel que fa a la disciplina de l'ètica, la política i els drets humans, el máster en Ciutadania i Drets Humans: Ètica i Política t'ofereix una formació impartida per la Universitat de Barcelona que et permetrà adquirir competències per treballar en sectors com la mediació social o assessor ètic en institucions.
Doctor en Filosofia i catedràtic de Filosofia Política de la Universitat de Barcelona.
Ha investigat i publicat especialment sobre dos corrents filosòfics: Il·lustració i Marxisme.
Actualment treballa en la crisi de la raó en política.
Amplia els teus coneixements en àrees més específiques vinculades a l'àmbit sanitari triat
Facultat de Medicina i Ciències de la Salut.
El màster en Competències Mèdiques Avançades vol proporcionar als llicenciats en Medicina una formació sanitària especialitzada per ampliar competències en unes àrees de coneixement més específiques, entre d'altres: anèmies rares i síndromes relacionades; anestèsia regional basada en l'anatomia; atenció primària i salut comunitària; cirurgia del trasplantament renal; diagnòstic i tractament del càncer de pulmó; electrofisiologia clínica i estimulació cardíaca; malaltia de Parkinson i trastorns del moviment; malalties autoimmunitàries; malalties neuromusculars; medicina maternofetal; trastorns del son; urooncologia, etc. Vol capacitar professionals per treballar en equips interdisciplinaris, per col·laborar amb altres investigadors, per interaccionar amb altres especialitats mèdiques i assessorar-les; per dissenyar, analitzar i avaluar els mètodes i els indicadors que determinen la qualitat i la seguretat clínica; per aplicar les tecnologies diagnòstiques i terapèutiques noves, i per identificar avenços tecnològics potencials i conèixer els procediments i els mecanismes necessaris per transferir-los a la medicina clínica.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.920 euros.
Llicenciat en Medicina per la Universitat de Barcelona (1983).
Especialitzat en Medicina Interna a l'Hospital Clínic de Barcelona.
Doctor per la Universitat de Barcelona per la seva tesi sobre anticossos anticardiolipina.
Prestigiós especialista en malalties autoimmunitàries.
Va crear el Servei de Malalties Autoimmunes a l'Hospital Clínic de Barcelona el 1995.
Coordinador del Fòrum Europeu sobre Anticossos Antifosfolipídics i de Grup de Treball Europeu sobre el Lupus Eritematós Sistèmic.
Premi de la Societat Espanyola de Medicina Interna; Premi Fernández-Creu de la Fundació Rhône-Poulenc Farma; Premi Joan Vivancos del Consorci d'Hospitals de Barcelona; els premis de la 5a Conferència Europea sobre Lupus Eritematós Sistèmic, EULAR 2003 i EULAR 2005, i Premi a l'Excel·lència Professional del Col·legi Oficial de Metges de Barcelona (2014).
Tots els alumnes han de cursar aquestes assignatures independentment de l'especialitat que cursin.
La impartició d'aquestes assignatures es fa en línia.
Mòdul d'assignatures d'especialitat i treball de recerca
El màster s'adreça als titulats en Medicina amb formació sanitària especialitzada oficial que vulguin ampliar competències en àrees més específiques vinculades a l'àmbit triat.
Adquireix els coneixements teòrics, pràctics i especialitzats en els diferents gèneres, registres i formats de la comunicació
El màster en Comunicació Especialitzada vol formar futurs professionals que puguin desenvolupar-se adequadament en una de les àrees següents: la comunicació cultural, la comunicació social o la comunicació científica.
Es tracta d'especialitats de l'àmbit de la comunicació que en els darrers anys s'enfoquen des de diferents perspectives, tècniques i teories interdisciplinàries, molt vinculades a les noves demandes i necessitats de la societat actual.
L'especificitat principal d'aquest màster és harmonitzar, en una mateixa proposta, les capacitats i les habilitats de tres àmbits de la comunicació: la comunicació científica, per formar professionals que dominin les claus de la transmissió del coneixement científic a la societat per comunicar, gestionar i transferir les transformacions de la ciència; la comunicació social, per formar professionals que entenguin l'entorn socioeconòmic, polític i jurídic per generar, gestionar i transmetre coneixements i informació específica d'aquests àmbits, i la comunicació cultural, per formar professionals que coneguin i dominin les pràctiques i els consums culturals del mercat global i siguin capaços de crear, gestionar i transmetre informació cultural.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 3.953 euros.
Doctor en Filologia Catalana per la Universitat de Barcelona (2002).
Premi Lluís Nicolau d'Olwer 2004 de l'Institut d'Estudis Catalans al millor treball d'investigació sobre filologia catalana.
Professor del Departament de Filologia Catalana de la Universitat de Barcelona.
És membre del Seminari d'Estudis Catalans de la Universitat París-Sorbona (París IV) i del Centre Universitari de Sociolingüística i Comunicació de la Universitat de Barcelona.
Pràctiques externes obligatòries: 6 crèdits ECTS
Pràctiques externes obligatòries (6 ECTS)
Treball Final de Màster (12 ECTS)
El màster s'adreça a graduats de les branques de les arts i les humanitats, les ciències de la salut i les ciències socials i jurídiques que necessitin un coneixement aprofundit sobre els mecanismes i els processos de la comunicació humana, amb interès per la innovació i el descobriment de noves perspectives en l'àmbit de la comunicació; motivació per la investigació i il·lusió per avançar en noves vies de coneixement; disciplina i capacitat de treball, i capacitat creativa i capacitat d'anàlisi i d'observació crítica.
Forma't per analitzar i interpretar la informació econòmica i financera de les empreses i aplicar la normativa comptable vigent, nacional i internacional, per complir amb les obligacions legals i formals de les persones jurídiques
Els canvis en l'harmonització de la normativa comptable i fiscal a escala europea i l'increment dels requisits de transparència fan que les organitzacions necessitin experts en aquesta matèria, amb bones competències per assimilar les noves normatives i adaptar-se a les noves realitats en un mercat global i altament competitiu.
El màster en Comptabilitat i Fiscalitat ofereix la formació pràctica necessària per capacitar especialistes en els camps de la comptabilitat, la fiscalitat i l'auditoria.
La superació del màster permetrà l'exercici de l'activitat professional de comptable, assessor fiscal i auditor de comptes, juntament amb altres feines relacionades amb l'àmbit de la comptabilitat en qualsevol organització.
El màster està homologat per l'Institut de Comptabilitat i Auditoria de Comptes per a la dispensa de l'examen teòric d'accés al Registre oficial d'auditors de comptes.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 5.700 euros.
Diplomada en Ciències Empresarials per l'Escola Universitària d'Estudis Empresarials de Girona (1987).
Llicenciada en Ciències Econòmiques i Empresarials per la Universitat Autònoma de Barcelona (1989).
Doctora en Ciències Econòmiques i Empresarials per la Universitat de Barcelona (1999).
Professora titular de l'Àrea d'Economia Financera i de Comptabilitat de la Facultat d'Economia i Empresa de la Universitat de Barcelona.
Auditora de comptes del Registre Oficial d'Auditors de Comptes (ROAC).
Dret de l'Empresa Avançat (2,5 ECTS)
Planificació i Informes d'Auditoria (2,5 ECTS)
Obligatòries de la menció de Comptabilitat (17,5 ECTS)
Comptabilitat Directiva i Consolidació Avançada (7,5 ECTS)
Obligatòries de la menció de Fiscalitat (17,5 ECTS)
Anàlisi Avançada de Règims Fiscals Específics (17,5 ECTS)
Treball Final de Màster (10 ECTS)
El màster s'adreça especialment a graduats o llicenciats en Administració i Direcció d'Empreses, Economia, Ciències Actuarials i Financeres o Ciències Empresarials, i a professors mercantils, de manera que puguin assolir coneixements de nivell avançat relacionats amb la comptabilitat, la fiscalitat i l'auditoria de comptes.
Forma't en criminologia i dona prestigi als teus estudis amb un títol europeu oficial.
Si vols adquirir competències en l'anàlisi de les conductes delictives i poder treballar en entitats que col·laborin amb els aspectes jurídics i penals, el màster en Criminologia, Política Criminal i Sociologia Jurídic-penal t'ofereix una formació impartida i dissenyada per la Universitat de Barcelona que et permetrà realitzar intervencions en l'àmbit de la criminalitat.
Llicenciat en Dret per la UB (1972) i Doctorat per la UAB (1982), primer premi extraordinari en tots dos.
Catedràtic de Dret Penal de la Universitat de Barcelona.
Coordinador del Màster de la UB.
El màster està destinat a persones de la branca de les ciències socials o polítiques, desenvoluparàs la formació en modalitat presencial i amb una durada d'un any lectiu.
Per a la teva evolució formativa, disposaràs d'un material didàctic de qualitat, amb totes les facilitats docents que et brinda la Universitat de Barcelona (UB), així com la impartició per part d'un professorat amb àmplia experiència en el sector.
Forma't per conèixer en profunditat els conceptes teòrics i pràctics fonamentals dels àmbits històrics i literaris de la medievalística.
Facultat de Filologia i Humanitats.
El màster en Cultures Medievals, actualment coordinat des de la Facultat de Filologia, és interfacultatiu, és a dir, l'imparteixen professors medievalistes procedents de diferents disciplines: arqueologia, filologia llatina, filologia romànica, filologia semítica, filosofia, història, història de l'art i paleografia.
Forma futurs especialistes en l'edat mitjana i els proporciona una visió global de l'espai europeu, així com els instruments necessaris per comprendre la identitat europea, les arrels històriques que fonamenten la unitat primigènia d'Europa i la pluralitat de les expressions culturals i lingüístiques que la configuren, establint una interrelació necessària i estable entre els diferents àmbits que tenen per objecte d'estudi aquest període històric.
Per al curs 2018-2019, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 7.380 euros.
Llicenciada en Història Medieval, Paleografia i Diplomàtica per la Universitat de Barcelona (1992).
Doctora en Història per la Universitat de Girona (2003).
Professora del Departament d'Història Medieval, Paleografia i Diplomàtica de la Universitat de Barcelona.
90 crèdits ECTS: 55 d'obligatoris, 35 d'optatius, 30 del treball de final de màster
Treball Final de Màster (30 ECTS; tronc comú; obl.)
El màster s'adreça a titulats en Filologia, Filosofia, Història, Història de l'Art, Antropologia i Humanitats interessats a especialitzar-se i a adquirir uns coneixements interdisciplinaris sobre l'edat mitjana.
Amplia el teu coneixement i domini dels conceptes fonamentals de les cultures i les llengües de la Mediterrània i el Pròxim Orient en l'antiguitat.
Facultat de Filologia i Comunicació.
El màster en Cultures i Llengües de l'Antiguitat és únic a Europa, atès el seu caràcter diferenciador i la seva estructura, i proposa un viatge des dels orígens de la civilització mesopotàmica fins a la realitat actual per mitjà de les llengües, les escriptures i les manifestacions culturals de l'antiguitat.
Proporciona a tots els estudiants el coneixement de les tres llengües antigues fonamentals: grec, llatí i hebreu, i alhora els garanteix l'especialització científica en les cultures de dues zones geogràfiques del món antic: la Mediterrània i el Pròxim Orient, immerses durant segles en un procés fecund d'interrelació.
Les dues especialitats (Filologia Clàssica, i Bíblia i Pròxim Orient Antic) completaran la seva formació en un d'aquests dos grans àmbits culturals i així dominaran les llengües pròpies (grec i llatí o hebreu i llengües orientals) i els seus sistemes d'escriptura —des de la cuneïforme fins a l'alfabètica—, accediran directament a les seves obres literàries i artístiques situades en el seu context històric, antropològic i social, i coneixeran també la recepció i la continuïtat del llegat del món antic en la nostra cultura.
D'aquesta manera podran generar, amb totes les garanties i rigor, un ampli coneixement en el camp de les ciències de l'antiguitat a fi de poder utilitzar-lo posteriorment per interpretar la realitat present.
Llicenciat en Filologia Clàssica (Filologia Grega) per la Universitat de Barcelona (1986).
Doctor, excel·lent cum laude, en Filologia Bizantinística i Filologia Neogrega per la Universitat Ludwig Maximilian de Munic (1994).
Professor titular de Grec Modern i Filologia Bizantina del Departament de Filologia de la Universitat de Barcelona.
Membre del Grup d'Innovació Docent Consolidat Electra del Departament de Filologia Grega de la Universitat de Barcelona.
Membre de l'Institut de Recerca en Cultures Medievals (IRCUM) de la Universitat de Barcelona.
60 crèdits ECTS: 35 d'obligatoris i 25 d'optatius, 0 anivelladors, 20 del treball final de màster
Especialitat en Filologia Clàssica
Especialitat en Bíblia i Pròxim Orient Antic
El màster s'adreça a estudiants amb interès per l'estudi de les cultures i les llengües de la Mediterrània i el Pròxim Orient en l'antiguitat i per la seva recepció i continuïtat en èpoques posteriors.
La clau d'accés a la interpretació de les cultures del món antic la donen el domini de les llengües antigues i l'estudi dels textos en la seva forma original i, en conseqüència, l'estudiant ha d'estar disposat a esmerçar els seus esforços a dominar aquestes llengües i a extreure alhora, de les seves lectures, la informació necessària per accedir, mitjançant la relació amb altres manifestacions culturals (religió, art, mitologia, ciència), a un coneixement global i profund del món antic.